Man gesoek oor pensioengeld-slenter(Foto verskaf deur die Valke) ŉ 54-jarige vrou is na bewering uit R2 miljoen van haar pensioengeld bedrieg deur ŉ man wat sy deur die Badoo- aanlyn afspraakwebwerf ontmoet het. Kapt. Tlangelani Rikhotso, woordvoerder van die direktoraat vir prioriteitsmisdaadondersoeke (die Valke), sê die bedrog het tussen Mei en Augustus 2022 plaasgevind. “Die Valke se eenheid in Mahikeng, wat ernstige handelsmisdaad ondersoek, is op soek na die man in die aangehegte foto. Enigiemand met inligting oor waar die man hom bevind word versoek om ondersoekbeampte lt.kol. Morné Grobler te kontak by 082 334 8667.”